Die BTW-koers is vir die eerste keer sedert 1993 met 1 persentasiepunt tot 15% verhoog en sal ’n geraamde R22 miljard vir die staatskoffers beteken.
Nog ’n verhoging in persoonlike inkomstebelasting in die huidige begroting sou erger gevolge vir groei en belegging hê as ’n hoër BTW-koers, volgens die oorsig.
Intussen sê die Suid-Afrikaanse Inkomstediens (SAID) hy is verbind daartoe om die inkomsteteiken van R1 217 mil­jard wat in die nasionale begroting aangekondig is, teen die spertyd van 29 Maart te haal.
Luidens ’n verklaring het die belastinggaarder reeds op 22 Februarie die R1 000 miljard-kerf in belastinginkomste vir die jaar verbygesteek.